text: РОТАРИ ДАРИ 15 000 ЛВ ЗА БЕБЕТАТА В МОНТАНА | НОВИНИТЕ ОТ МОНТАНА
  / прегледи: 2 848
  Две реанимационни легла за новородени осигури Ротари клуб – Монтана на МБАЛ"д-р Ст. Илиев". Те вече са монтирани в родилното отделение. "Това е изключителна придобивка за първичната реанимация на новородените", каза шефът на отделението д-р Захари Николов. Специалните легла ще се ползват в първите минути след появяването на бебетата, те затоплят, осигуряват кислород имат и монитор за проследяване на жизнените показатели.
  Средствата, които местният Ротари клуб дари са събрани на коледния бал на организацията. Предоставени са на болницата, защото тази година Ротари подпомага майчиното и детското здравеопазване.
  Общината също подкрепя болницата. В тазгодишния бюджет са предвидени 30 000 лева за здравното заведение. "Ще помогнем и в подобряване инфраструктурата в района, каза кметът Зл. Живков. Ще бъдат подменени уличните лампи в района, ще бъдат почистени и ремонтирани тротоарите на ул. "Сирма войвода".